Това е втората година, в която Югозападен университет “Неофит Рилски“, Катедра „Медико-социални науки“ отбелязва Световния ден на социалната работа, защото искаме да подчертаем синергичната връзка между образованието и практиката в социалната работа като използваме потенциала на младите хора за изграждане на справедливи, приобщаващи и устойчиви общности на местно, национално и световно равнище.

1. Изложбата „Отвъд видимото” бе представена за трети път – първото откриване е в социална институция, в която социалната работа допринася за взаимността между доброволчеството, хората в неравностойно положение, настанени в социална институция и социални работници, подпомагащи процеса за случване – мотивация за участие, да облечеш костюм, предоставен от гардероба на театъра, смелост да застанеш пред обектива, след това да участваш в откриването на изложба и да застанеш до своята снимка гордо и да повярваш, че не само различността те води, а самото общуване с другия – учителя по професия, библиотекаря, журналиста… В откриването на изложбата участва и омбудсманът на Република България г-жа Мая Манолова, което допринесе за една по-истинска значимост на събитието.
2. Второто представяне на изложбата бе в Народното събрание - подготовката за присъствие и участие в събитието на хора, настанени в социална институция, специалисти, работещи в социална институция бе отново социална работа в посока организация на пътуването - кой ще пътува, как ще пътува, да се отговори на въпросите: как да съм облечен?, как да се държа там?..., преминаването през пропуск, общуването с хора, заемащи много високи постове в държавата.
3. Социалната работа не е само правилно попълнен документ от социалния работник на човека със социален статус – затова изложбата „Отвъд видимото” е устойчива във времето и участва в Световния ден на социалната работа в Югозападен университет „Неофит Рилски” Благоевград, за да открие един нов хоризонт на обучаващите се студенти в специалността „Социални дейности”, че професията „социален работник” е обединяваща и мотивираща в своето действие – дава поле за изява на интересите, стремеж на хората в социална изолация, общуване на различни по професия и социален статус, пътуване до други значими места, самочувствие, изява и много вдъхновение за иновативни проекти.

Социалната работа в социалната услуга в село Долно Драглище, община Разлог, област Благоевград, за да

бъде професионална и пълноценна, работи върху превенция на прегаряне на работното място чрез супервизия, тиймбилдинги, но особено положително се повлиява участието на специалистите в клуба по актьорско майсторство – участниците представиха живота на едно семейство със своите деца, в което бащата е с алкохолна зависимост – да се усмихнем в работния процес, за да се съхраним!

Играта БОЧА е интегрираща и се учи чрез игра – когато социалният работник умее да координира всеки социален казус в работния процес и добро развитие напред, тогава може и да научи нещо ново, което прави другите можещи и справящи се – участието в една такава игра дава възможност да оценим, че не винаги посоката, която искаме да предопределим за другия достига до целта.

Изработката на оригами – пеперуди, е свързано с идването на пролетта – 21 март – социалната работа е съпътствана с креативно мислене, с много въображение, как да посрещнем празниците по-въздействащо, по- красиво. В същото време изработката на оригами успокоява, няма ножица и лепило – гимнастика на пръстите на ръката и логиката

Пълноценният социален работник в извършване на социалната работа към другия има огромна палитра от знания и умения, които предава на другите чрез компетентност, но в същото време успява да се съхрани като участва във своето себеопознаване и самоусъвършенстване!

В дискусията „Среща на Теорията и Практиката” активно се включиха студенти, преповадатели към университета и работещи социални работници от община Разлог, община Кюстендил и община Благоевград. Две презентации представиха комплексната дейност, с която „Социалната работа отваря и най-тежките порти” – на сърцето на човека в неравностойно положение и Народното събрание. Дискусията завърши с оживен дебат за определянето на критерии за включване в номинации на активно работещи социални работници в различни сфери. Тези критерии да допринесат за обективна оценка и връчване на годишни награди за дейност – силните и слабите страни на призовете и мотивацията за участие.